पानी बांटने में किसानों के साथ साजिश करने का आरोप
श्रीगंगानगर| गंगनहरमें बार विशेष के दौरान पानी में बेतहाशा उतार-चढ़ाव आता है। जैसे ही बुधवार से गुरुवार शुरू होता है तो पानी की गिरावट 4-5 सौ क्यूसेक हो जाती है। इससे पीएस और जीजी नहर के अनेक किसानों की रबी की फसल चौपट हो गई है। गंगनहर प्रोजेक्ट के चेयरमैन समीरसिंह ने आरोप लगाया कि यह सब सरकारी स्तर पर सोची समझी साजिश के तहत हो रहा है। सरकार को इसकी जिम्मेदारी लेकर पानी में फ्लेक्चुएशन खत्म करना चाहिए। चेयरमैन ने कहा कि पीएस नहर में 9, 16 एवं 23 फरवरी को बारियां सूखी चली गईं। 23 फरवरी को थोड़ी देर के लिए पानी बेलेंस में दिया गया जो बाद में बंद कर दिया। इसी प्रकार इस सप्ताह भी बुधवार रात को 12 घंटे नहर पिट गई। पीएस के पांच गुरुवार खाली चले गए। ऐसे में किसानों की फसलें बर्बाद हो गई है। यही स्थिति जीजी नहर के किसानों की है। जीजी नहर में मंगलवार से शुक्रवार रात तक के किसानों की बारियां सूखी जा रही हैं। जबकि शनिवार एवं रविवार वाले किसानों के पास पानी लगाने के लिए फसलें ही नहीं बचती। जीजी नहर के किसानों ने हैड पर कब्जा करने की चेतावनी दी है।
hin_Deva hin_Deva